Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Satelliittinavigointi) /* COM/2014/0526 final - 2014/0244 (NLE) */





PERUSTELUT 1. EHDOTUKSEN TAUSTA Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva EU:n lainsäädäntö osaksi ETA-sopimusta mahdollisimman pian sen antamisen jälkeen. ETA-sopimuksen 78 artiklassa määrätään, että sopimuspuolten on syvennettävä ja laajennettava yhteistyötään muun muassa tietopalveluihin sekä tutkimukseen ja teknologian kehittämiseen liittyvässä unionin toiminnassa. 2. KUULEMISTEN JA VAIKUTUSTENARVIOINTIEN TULOKSET Neuvoston päätösehdotuksen liitteenä olevalla ETA:n sekakomitean päätösluonnoksella on tarkoitus muuttaa ETA-sopimuksen pöytäkirjaa 31, joka koskee yhteistyötä muilla kuin neljän vapauden alaan kuuluvilla erityisalueilla. Tavoitteena on laajentaa sopimuspuolten yhteistyötä tietopalvelujen sekä tutkimuksen ja teknologian kehittämisen aloilla. ETA-sopimuksen sopimuspuolten yhteistyön laajentamiseksi tällä alalla (1. tammikuuta 2014 alkaen) Euroopan satelliittinavigointijärjestelmien toteuttamisesta ja käytöstä sekä neuvoston asetuksen (EY) N:o 876/2002 ja Euroopan parlamentin ja neuvoston asetuksen (EY) N:o 683/2008 kumoamisesta 11 päivänä joulukuuta 2013 annettu Euroopan parlamentin ja neuvoston asetus (EU) N:o 1285/2013[1] on otettava osaksi ETA-sopimusta edellä mainitun muutoksen avulla. On huomattava, että Norja on jo osallistunut Euroopan parlamentin ja neuvoston asetukseen (EY) N:o 683/2008[2] perustuvaan toimintaan ja sen rahoittamiseen kyseisen asetuksen ETA-sopimuksen pöytäkirjaan 31 sisällyttämisen jälkeen. Islannin osallistuminen yhteistyöhön tällä alalla olisi keskeytettävä tilapäisesti taloudellisten rajoitteiden vuoksi. Tähän liittyvää Euroopan unionin ja sen jäsenvaltioiden sekä Norjan kuningaskunnan välistä satelliittinavigointia koskevaa yhteistyösopimusta[3], joka allekirjoitettiin 22. syyskuuta 2010, on sovellettu tilapäisesti 1. toukokuuta 2011 alkaen. 3. EHDOTUKSEN OIKEUDELLINEN SISÄLTÖ Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin. Komissio toimittaa ETA:n sekakomitean päätösluonnoksen neuvostolle vahvistettavaksi unionin kantana. Komissio toivoo voivansa esittää sen ETA:n sekakomiteassa mahdollisimman pian. ETA:n sekakomitean päätöksen olisi samalla merkittävä sopimuspuolten sopimusta käynnistää ETA-sopimuksen pöytäkirjassa 32 olevan 1 artiklan 8 kohdan mukaisesti asetukseen (EU) N:o 1285/2013 perustuva yhteistyö 1 päivästä tammikuuta 2014, vaikka ETA:n sekakomitean päätös hyväksytään tai mahdollisten valtiosäännön asettamien vaatimusten täyttymisestä ilmoitetaan ETA:n sekakomitean päätöksen osalta 10 päivän heinäkuuta 2014 jälkeen. 2014/0244 (NLE) Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Satelliittinavigointi) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 172 artiklan yhdessä 218 artiklan 9 kohdan kanssa, ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94[4] ja erityisesti sen 1 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Sopimus Euroopan talousalueesta[5], jäljempänä ’ETA-sopimus’, tuli voimaan 1 päivänä tammikuuta 1994. (2) ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31, jäljempänä ’pöytäkirja 31’. (3) Pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla. (4) ETA-sopimuksen sopimuspuolten yhteistyö on aiheellista laajentaa koskemaan Euroopan parlamentin ja neuvoston asetusta (EU) N:o 1285/2013[6]. (5) On asianmukaista, että EFTA-valtioiden osallistuminen asetukseen (EU) N:o 1285/2013 perustuvaan toimintaan alkaa 1 päivästä tammikuuta 2014, vaikka tämän päätöksen liitteensä oleva ETA:n sekakomitean päätös hyväksytään tai mahdollisten valtiosäännön asettamien vaatimusten täyttymisestä ilmoitetaan kyseisen ETA:n sekakomitean päätöksen osalta 10 päivän heinäkuuta 2014 jälkeen. (6) EFTA-valtioihin sijoittautuneiden yhteisöjen olisi voitava osallistua toimintaan, joka alkaa ennen tähän päätökseen liitetyn ETA:n sekakomitean päätöksen voimaantuloa. Tammikuun 1 päivän 2014 jälkeen alkaneesta toiminnasta aiheutuvat kustannukset voidaan katsoa tukikelpoisiksi samoin edellytyksin kuin kustannukset, joita on aiheutunut EU:n jäsenvaltioihin sijoittautuneille yhteisöille, edellyttäen, että ETA:n sekakomitean päätös tulee voimaan ennen kyseisen toimen päättymistä. (7) Sen vuoksi pöytäkirjaa 31 olisi muutettava. (8) Unionin ETA:n sekakomiteassa esitettävän kannan olisi sen vuoksi perustuttava tähän päätökseen liitettyyn päätösluonnokseen, ON HYVÄKSYNYT TÄMÄN PÄÄTÖKSEN: 1 artikla ETA:n sekakomiteassa Euroopan unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen. 2 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EUVL L 347, 20.12.2013, s. 1. [2] EUVL L 196, 24.7.2008, s. 1. [3] EUVL L 283, 29.10.2010, s. 12. [4] EYVL L 305, 30.11.1994, s. 6. [5] EYVL L 1, 3.1.1994, s. 3. [6] Euroopan parlamentin ja neuvoston asetus (EU) N:o 1285/2013, annettu 11 päivänä joulukuuta 2013, Euroopan satelliittinavigointijärjestelmien toteuttamisesta ja käytöstä sekä neuvoston asetuksen (EY) N:o 876/2002 ja Euroopan parlamentin ja neuvoston asetuksen (EY) N:o 683/2008 kumoamisesta (EUVL L 347, 20.12.2013, s. 1). LIITE ETA:N SEKAKOMITEAN PÄÄTÖS N:o .../2014, annettu …, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan, sekä katsoo seuraavaa: (1) Norja on osallistunut Euroopan parlamentin ja neuvoston asetukseen (EY) N:o 683/2008[1] perustuviin toimiin ja niiden rahoittamiseen kyseisen asetuksen ETA-sopimuksen pöytäkirjaan 31 sisällyttämisen jälkeen. (2) On aiheellista laajentaa ETA-sopimuksen sopimuspuolten välinen yhteistyö kattamaan Euroopan satelliittinavigointijärjestelmien toteuttamisesta ja käytöstä sekä neuvoston asetuksen (EY) N:o 876/2002 ja Euroopan parlamentin ja neuvoston asetuksen (EY) N:o 683/2008 kumoamisesta 11 päivänä joulukuuta 2013 annettu Euroopan parlamentin ja neuvoston asetus (EU) N:o 1285/2013[2]. (3) On asianmukaista, että EFTA-valtioiden osallistuminen asetukseen (EU) N:o 1285/2013 perustuvaan toimintaan alkaa 1 päivästä tammikuuta 2014, vaikka tämä päätös hyväksytään tai mahdollisten valtiosäännön asettamien vaatimusten täyttymisestä ilmoitetaan tämän päätöksen osalta 10 päivän heinäkuuta 2014 jälkeen. (4) EFTA-valtioihin sijoittautuneiden yhteisöjen olisi voitava osallistua toimintaan, joka alkaa ennen tämän päätöksen voimaantuloa. Tammikuun 1 päivän 2014 jälkeen alkaneesta toiminnasta aiheutuvat kustannukset voidaan katsoa tukikelpoisiksi samoin edellytyksin kuin kustannukset, joita on aiheutunut EU:n jäsenvaltioihin sijoittautuneille yhteisöille, edellyttäen, että tämä päätös tulee voimaan ennen kyseisen toimen päättymistä. (5) Euroopan unionin ja sen jäsenvaltioiden sekä Norjan kuningaskunnan välistä satelliittinavigointia koskevaa yhteistyösopimusta[3], joka allekirjoitettiin 22 päivänä syyskuuta 2010, on sovellettu tilapäisesti 1 päivästä toukokuuta 2011. (6) ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin tehdä 1 päivästä tammikuuta 2014. Islannin osallistuminen ohjelmaan olisi kuitenkin keskeytettävä tilapäisesti taloudellisten rajoitteiden vuoksi, ON HYVÄKSYNYT TÄMÄN PÄÄTÖKSEN: 1 artikla Lisätään ETA-sopimuksen pöytäkirjassa 31 olevan 1 artiklan 8a kohdan jälkeen seuraava: ”8aa. a) EFTA-valtiot osallistuvat 1 päivästä tammikuuta 2014 seuraavan unionin säädöksen perusteella mahdollisesti toteutettaviin toimiin: - 32013 R 1285: Euroopan parlamentin ja neuvoston asetus (EU) N:o 1285/2013, annettu 11 päivänä joulukuuta 2013, Euroopan satelliittinavigointijärjestelmien toteuttamisesta ja käytöstä sekä neuvoston asetuksen (EY) N:o 876/2002 ja Euroopan parlamentin ja neuvoston asetuksen (EY) N:o 683/2008 kumoamisesta (EUVL L 347, 20.12.2013, s. 1). b) EFTA-valtiot osallistuvat a kohdassa tarkoitettujen toimien rahoittamiseen sopimuksen 82 artiklan 1 kohdan a alakohdan ja pöytäkirjan 32 mukaisesti. c) Kustannuksista, joita aiheutuu EGNOS-järjestelmän maantieteellisen peittoalueen laajentamisesta ohjelmaan osallistuvien EFTA-valtioiden alueelle, vastaavat EFTA-valtiot osana niiden rahoitusosuutta a alakohdassa tarkoitettuihin toimiin. Peittoalueen laajentaminen riippuu teknisestä toteutettavuudesta eikä saa viivästyttää EGNOS-järjestelmän maantieteellisen peittoalueen laajentamista EU:n jäsenvaltioiden alueille, jotka sijaitsevat maantieteellisesti Euroopassa. d) Hankkeiden tasolla EFTA-valtioiden toimielimillä, yrityksillä, organisaatioilla ja kansalaisilla on sopimuksen 81 artiklan d alakohdassa tarkoitetut oikeudet. e) Tammikuun 1 päivän 2014 jälkeen alkaneesta toiminnasta aiheutuvat kustannukset voidaan katsoa tukikelpoisiksi avustussopimuksen tai avustuspäätöksen mukaisen toimen alkamispäivästä edellyttäen, että ... annettu ETA:n sekakomitean päätös N:o .../2014 tulee voimaan ennen toimen päättymistä. f) EFTA-valtiot osallistuvat täysimääräisesti ja ilman äänioikeutta kaikkien niiden unionin komiteoiden toimintaan, jotka avustavat Euroopan komissiota a alakohdassa tarkoitettujen toimien hallinnoinnissa, kehittämisessä ja täytäntöönpanossa. EFTA-valtioiden osallistumisesta unionin komiteoihin ja asiantuntijaryhmiin, jotka avustavat Euroopan komissiota erityisesti a alakohdassa tarkoitettuihin toimiin liittyvien turvallisuusnäkökohtien osalta, määrätään kyseisten komiteoiden ja ryhmien työjärjestyksessä. g) Tätä kohtaa ei sovelleta Liechtensteiniin. h) Tämän kohdan soveltaminen Islantiin keskeytetään siihen asti, kunnes ETA:n sekakomitea päättää toisin.” 2 artikla Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty.* *Sovelletaan 1 päivästä tammikuuta 2014. 3 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä ETA:n sekakomitean puolesta Puheenjohtaja ETA:n sekakomitean sihteerit [1] EUVL L 196, 24.7.2008, s. 1. [2] EUVL L 347, 20.12.2013, s. 1. [3] EUVL L 283, 29.10.2010, s. 12. * [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]